Document ID: 32011R0201

KOMISIJOS REGLAMENTAS (ES) Nr. 201/2011
2011 m. kovo 1 d.
dėl atitikties patvirtintam geležinkelių transporto priemonės tipui deklaracijos pavyzdžio
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. birželio 17 d. Europos Parlamento ir Tarybos direktyvą 2008/57/EB dėl geležinkelių sistemos sąveikos Bendrijoje (1), ypač į jos 26 straipsnio 4 dalį,
kadangi:
(1)
Direktyvoje nustatyta, kad Komisija turėtų patvirtinti atitikties patvirtintam transporto priemonės tipui deklaracijos pavyzdį.
(2)
2010 m. birželio 30 d. Europos geležinkelio agentūra pateikė rekomendaciją dėl atitikties patvirtintam transporto priemonės tipui deklaracijos pavyzdžio.
(3)
Atitikties tipui deklaracijos prieduose turėtų būti pateikiami įrodymai, kad buvo atliktos atitinkamos patikros procedūros pagal taikomus Europos Sąjungos teisės aktus ir nacionalines taisykles, apie kurias pranešta, taip pat nuorodos į direktyvas, technines sąveikos specifikacijas, nacionalines taisykles ir kitas nuostatas. Tipo patvirtinime, kuris identifikuojamas pagal Europos identifikacinį numerį, turėtų būti pateikiama informacija apie visus teisinius reikalavimus, kuriais remiantis tipo patvirtinimas išduotas valstybėje narėje.
(4)
Šiame reglamente numatytos priemonės atitinka pagal Direktyvos 2008/57/EB 29 straipsnio 1 dalį įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Direktyvos 2008/57/EB 26 straipsnio 4 dalyje nurodytos atitikties tipui deklaracijos pavyzdys pateiktas šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2011 m. birželio 2 d.
Šis reglamentas privalomas visas ir tiesiogiai taikomas visose valstybėse narėse, išskyrus Kiprą ir Maltą, kol jų teritorijose nėra geležinkelių sistemos.
Priimta Briuselyje 2011 m. kovo 1 d.

Labels: 7
8
15